Diari Oficial de la Generalitat Valenciana


Sumari del DOGV 5691, del 30-01-2008 (2008/1094)

ORDRE de 28 de gener de 2008, de la Conselleria de Governació, que desplega el Decret 4/2008, d'11 de gener, del Consell, pel qual es regula la concessió de condecoracions i distinció honorífica atorgades per la Generalitat a la Unitat del Cos Nacional de Policia adscrita a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2008/01/28/(1)/dof/vci/html**

### Dades del document

Número de DOGV
:   5691

Data del DOGV
:   30-01-2008

Secció del DOGV
:   I. DISPOSICIONS GENERALS

Número del document
:   2008/1094


Data del document
:   28-01-2008

Organisme emissor
:   Conselleria de Governació

Tipus de document
:   Ordre

Correcció d'errades

Anàlisi jurídica

 Descriptors 

:   * distinció honorífica
    * legislació
    * policia

ORDRE de 28 de gener de 2008, de la Conselleria de Governació, que desplega el Decret 4/2008, d'11 de gener, del Consell, pel qual es regula la concessió de condecoracions i distinció honorífica atorgades per la Generalitat a la Unitat del Cos Nacional de Policia adscrita a la Comunitat Valenciana. [2008/1094]En el Decret 4/2008 d'11 de gener del Consell, pel qual es regula la concessió de condecoracions i distinció honorífica atorgades per la Generalitat a la Unitat del Cos Nacional de Policia adscrita a la Comunitat Valenciana, s'hi estableix el règim jurídic de les distincions dirigit als membres de la Unitat del Cos Nacional de Policia adscrita a la Generalitat, quan siguen demostrades actuacions policials en què siguen rellevants l'entrega, valor i professionalitat sacrificada dels seus membres. En la norma esmentada, s'hi ha estimat oportú d'establir una via de reconeixement públic merescut als mèrits per la tasca de la Unitat esmentada.
Amb aquesta finalitat, el citat Decret 4/2008 estableix tres condecoracions i una distinció honorífica, amb les denominacions següents:
a) Condecoració d'or de la Generalitat al mèrit policial.
b) Condecoració de plata de la Generalitat al mèrit policial.
c) Condecoració de bronze de la Generalitat al mèrit policial.
d) Distinció honorífica.
D'altra banda, quedava per determinar la descripció, les característiques i la grandària de les condecoracions i de la distinció honorífica, així com els corresponents passadors i insígnies de solapa; cal per tant dictar una norma que desplegue aquests extrems.
La disposició final primera autoritza el conseller competent en la matèria per a dictar totes les disposicions necessàries per al seu desplegament, per la qual cosa, fent ús de les facultats que m'han estat conferides de conformitat amb el Decret 4/2007, de 13 de juliol, pel qual s'aprova el Reglament Orgànic i Funcional de la conselleria de Governació, i de conformitat amb el que disposa el article 28 e) de la Llei 5/1983, de 30 de desembre, del Consell, procedeix l'aprovació de l'Ordre i per això,
ORDENE
Article 1. Condecoració d'or de la Generalitat al mèrit policial
Està formada per una base de metall, amb un bany d'or.
Al seu centre, l'escut de la Generalitat policromat amb la llegenda «POLICIA» en la part superior, i la llegenda «GENERALITAT VALENCIANA»en la inferior.
La grandària de la medalla no pot ser major de 43 mm d'alt per 35 mm d'ample.
Passador de 36 mm d'ample i 11 mm d'alt; d'ell penja una cinta de color blava malva de 30 mm d'ample, i a ambdós costats, a 3 mm de la vora, porta una franja de 3 mm en color or.Article 2. Condecoració de plata de la Generalitat al mèrit policial
Està formada per una base de metall, amb un bany de plata.
Al seu centre, l'escut de la Generalitat policromat sobre fons esmaltat negre amb la llegenda «POLICIA» en la part superior, i la llegenda «GENERALITAT VALENCIANA» en la inferior.
La grandària de la medalla, no pot ser major de 43 mm d'alt per 35 mm d'ample.
Passador de 36 mm d'ample i 11 mm d'alt; d'ell penja una cinta de color blau malva de 30 mm d'ample, i a un costat i a l'altre, a 3 mm de la vora, porta una franja de 3 mm en color plata.
Article 3. Condecoració de bronze de la Generalitat al mèrit policial
Està formada per una base de metall, amb un bany de bronze.
Al seu centre, l'escut de la Generalitat policromat amb la llegenda «POLICIA» en la part superior, i la llegenda «GENERALITAT VALENCIANA» en la inferior.
La grandària de la medalla no pot ser major de 43 mm d'alt per 35 mm d'ample.
Passador de 36 mm d'ample i 11 mm d'alt; d'ell penja una cinta de color blau malva de 30 mm. d'ample, i a ambdós costats, a 3 mm de la vora, porta una franja de 3 mm en color bronze.
Article 4. Distinció honorífica
Sobre una base amb forma de creu, amb dos puntes en cada asta i intercalada amb tres rajos acabats en punta entre cada una d'elles, de color plata.
L'escut de la Policia de la Generalitat, centrat i ocupant les tres quintes parts de la superfície total.
La grandària de la condecoració no podrà ser major de 67 mm d'alt per 67 mm d'ample.
La grandària de l'escut, no serà major de 43 mm d'alt per 35 mm d'ample.
Article 5. Uniformitat
Els membres de la Unitat del Cos Nacional de Policia adscrit a la Comunitat Valenciana portaran en l'uniforme de gala sobre la butxaca esquerra de la peça d'uniformitat la distinció, placa o medalla concedida, i podran portar el passador sobre la mateixa butxaca en les peces d'uniformitat ordinària.
La insígnia de solapa podrà portar-se en la roba de paisà per aquelles persones que hagen sigut objecte de concessió de les condecoracions arreplegades en aquesta ordre.
DISPOSICIÓ FINAL
La present ordre entrarà en vigor l'endemà de la publicació en el Diari Oficial de la Comunitat Valenciana.
València, 28 de gener de 2008
El conseller de Governació,
SERAFÍN CASTELLANO GÓMEZ


Còpia Permalink ELI